《淮阴侯》
明代·梁民相

淮阴信人杰，徒步起侯王。再战定燕齐，拓地开封疆。

是时投足间，楚汉相低昂。永谢蒯生说，而乃婴祸芒。

虽解云梦缚，终罹儿女殃。固陵失期日，祸胎已潜藏。

君后既如此，处身亦不臧。智哉无嫌猜，独有张子房。

作者简介：梁民相，原名文，字井卿。南海人。明神宗万历二十年（一五九二）进士。官零陵知县。改广平郡博。卒于官。清温汝能《粤东诗海》卷四一有传。